text: Højskole i Løgumkloster fejrer 50 års jubilæum
  26 oktober 2010 kl. 09.13
  Den 3. november 1960 ankom de første elever til den nye højskole i Løgumkloster - og  på fredag markeres de 50 års virke som højskole med en reception og en fest.
  
   
  Det var den lokale sognepræst Anders Bork Hansen, som var den initiativtager og ildsjælen i projektet. Han evnede at samle folk fra såvel indremissionske kredse som grundtvigske kredse som fra Grænseforeningen og de sønderjyske foreninger omkring dette nye initiativ med en ny højskole i grænselandet. Og fik iværksat en landsindsamling og samlet de fornødne midler til byggeriet.
  af kirken og kloster - ideen om et Refugium og en højskole.
  De første år var det en højskole med lange kurser, hvor de bibelske fag fyldte vældig meget i undervisningsplanen. Efterhånden fik de øvrige fag mere plads, og Løgumkloster Højskole forstår i dag sig selv som en bred og almen folkehøjskole, hvor der er mulighed for både en stor faglighed samt den personlige dannelse, som også er en del af et højskoleophold.
  Løgumkloster Højskole er også en af de højskoler i Danmark som har flest korte kurser.
  